# กิตติกรรมประกาศ

การจัดทำโครงการศึกษาเฉพาะเรื่องในครั้งนี้สำเร็จไปด้วยดีด้วยความอนุเคราะห์จากบุคคลหลายท่านจากทุกหน่วยงานที่เกี่ยวข้องที่คอยให้คำปรึกษา คำชี้แนะต่าง ๆ ที่เป็นประโยชน์ต่อโครงการศึกษาในครั้งนี้ ขอกราบขอบพระคุณ ดร.โอฬาร โรจนพรพันธุ์ อาจารย์ที่ปรึกษาโครงการ ที่คอยให้ความช่วยเหลือในด้านแนวคิดและคำแนะนำที่เป็นประโยชน์ต่อการจัดทำโครงการศึกษาเฉพาะเรื่องในครั้งนี้ ขอกราบขอบพระคุณ ผศ.ดร.วชิรศักดิ์ วานิชชา ผศ.ดร.พรชัย มงคลนาม และคณะอาจารย์ บุคลากรในคณะเทคโนโลยีสารสนเทศ ที่คอยให้แนวคิด ตรวจแก้ไขโครงการเฉพาะเรื่องนี้ นอกจากนี้ ขอขอบคุณท่านอาจารย์ธวัชชัย ดุลยสุจริต ผู้ประเมินผลการทำงาน ที่กรุณาให้ความช่วยเหลือให้คำปรึกษาด้านภาษาสันสกฤตและตรวจสอบระบบ ให้โครงการนี้สำเร็จลุล่วงไปตามวัตถุประสงค์ ขอขอบคุณ คณะเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรีที่เป็นแหล่งความรู้ที่สำคัญในการค้นคว้าข้อมูล ทั้งด้านวิชาการและเทคโนโลยีต่าง ๆ เพื่อใช้สำหรับการจัดทำโครงการนี้

ท้ายสุดนี้ ความสำเร็จอันใดที่เกิดขึ้น ข้าพเจ้าขอมอบให้กับมารดาบิดาและบรรดาบุพการีทุกท่านที่ได้อุปการะเลี้ยงดูข้าพเจ้ามา ครูบาอาจารย์ทุกท่านที่ได้อบรมพร่ำสอนศิลปวิทยาการทั้งในอดีตและปัจจุบัน และทุก ๆ ท่านที่ให้การให้ความช่วยเหลือและเป็นกำลังใจในการจัดทำโครงการศึกษาเฉพาะเรื่อง จนสำเร็จสมบูรณ์ ข้าพเจ้าจึงใคร่ขอขอบพระคุณเป็นอย่างสูงมา ณ โอกาสนี้

นายธนกฤต พรหมศิริ