# กิตติกรรมประกาศ

การจัดทำโครงการศึกษาเฉพาะเรื่องในครั้งนี้สำเร็จไปด้วยดีด้วยความอนุเคราะห์จากบุคคลหลายท่านที่คอยให้คำปรึกษา คำชี้แนะต่าง ๆ ที่เป็นประโยชน์ต่อโครงการศึกษาในครั้งนี้ ขอกราบขอบพระคุณ ดร.โอฬาร โรจนพรพันธุ์ อาจารย์ที่ปรึกษาโครงการ ที่คอยให้ความช่วยเหลือในด้านแนวคิดและคำแนะนำที่เป็นประโยชน์ต่อการจัดทำโครงการศึกษาเฉพาะเรื่องในครั้งนี้ ขอกราบขอบพระคุณ คณาจารย์ บุคลากรในคณะเทคโนโลยีสารสนเทศ ที่คอยให้แนวคิด ตรวจแก้ไขโครงการ ขอขอบคุณท่านอาจารย์ธวัชชัย ดุลยสุจริต ผู้ประเมินผลการทำงาน ที่กรุณาให้ความช่วยเหลือให้คำปรึกษาด้านภาษาสันสกฤตและตรวจสอบระบบ ให้โครงการนี้สำเร็จลุล่วงไปตามวัตถุประสงค์ นอกจากนี้ ขอขอบคุณนางสาวณัฐลักษณ์ บุญฤาชา เพื่อนร่วมอาจารย์ที่ปรึกษา ที่คอยช่วยเหลือแนะนำหลายๆอย่างอีกทั้งคอยเตือนเกี่ยวกับงานที่จะต้องทำอยู่เสมอมาโดยตลอด และขอนอบน้อมกราบขอบพระคุณพระพุทธพจน์บทต่อไปนี้ ที่ทำให้ข้าพเจ้ามีกำลังใจในการทำการศึกษาจนสำเร็จสมบูรณ์

“*วายเมเถว ปุริโส ยาว อตฺถสฺส นิปฺปทา*”

บุรุษควรพยายามจนกว่าจะประสบความสำเร็จ

ท้ายสุดนี้ ความสำเร็จและประโยชน์อันใดที่เกิดขึ้นจากการศึกษาในครั้งนี้ ข้าพเจ้าขอมอบให้กับมารดาบิดาและบรรดาบุพการีทุกท่านที่ได้อุปการะเลี้ยงดูข้าพเจ้ามา ครูบาอาจารย์ทุกท่านที่ได้อบรมพร่ำสอนศิลปวิทยาการทั้งในอดีตและปัจจุบัน และทุก ๆ ท่านที่ให้การให้ความช่วยเหลือและเป็นกำลังใจในการจัดทำโครงการศึกษาเฉพาะเรื่อง จนสำเร็จสมบูรณ์ ข้าพเจ้าจึงใคร่ขอขอบพระคุณเป็นอย่างสูงมา ณ โอกาสนี้